Hanšujis
Hanšujis (kin. 汉水, pinyin: Hànshuǐ) arba Handziangas (kin. 汉江, pinyin: Hàn Jiāng) – upė rytų Kinijoje; Jangdzės kairysis intakas. Prasideda Šaansi provincijos pietvakariuose, Dzilingo kalnagūbrio pietiniuose šlaituose. Teka į pietryčius Hubėjaus provincijos teritorija, kerta Dzianhanio lygumą. Įteka į Jangdzę Uhane. Upė vasaromis smarkiai patvinsta, apsaugai nuo užtvindymo įrengtos dambos. Hanšujis žemupyje laivuojamas, upės vanduo naudojamas drėkinimui.